Belydenis van Belhar » Die proses van gesprek oor die Belydenis van Belhar
HomeProsesse en ProdukteDie proses van gesprek oor die Belydenis van Belhar
Die Algemene Sinode van die NG Kerk het in 2011 besluit om die Belydenis van Belhar op kerkordelike wyse deel van hulle belydenisgrondslag te maak. Vroeër in 1990 en 1998 het vorige Algemene Sinodes van die NG Kerk verklaar dat die inhoud van die Belydenis van Belhar op sigself genome nie met die ander belydenisskrifte in stryd is nie.
Oral in die NG Kerk gesels ons dus nou oor die Belydenis van Belhar. Die gesprek vind plaas in kerkvergaderings – sinodes en ringe – en in gemeentes – kerkrade en kleingroepe.
Vir ons as gelowiges is hierdie gesprekke ’n geloofsonderskeidende proses. Ons gaan saam diep luister na die Woord en die Gees en niemand in ‘n rigting probeer dwing of manipuleer nie. Ons luister ontvanklik na die Woord, wag in gebed op die Gees en respekteer mekaar te alle tye.
Ons gaan eers hieroor praat en vir mekaar sê wat ons hieroor glo.
Dan gaan ons wat ons glo, neersit langs die Belydenis van Belhar en vra:
Help die Belydenis van Belhar ons om dié vrae vir ons tyd te antwoord?
13.6 MB – mp4
Laai hier die volledige Kortfilm in wmv formaat af – 89.1 MB